## L’IVC presenta ‘Gaviota, versión libre de Chéjov’ en el Teatre Arniches

*** Es podrà vore el divendres 6 de juny, a les 20:30 hores
* La producció argentina, dirigida per Guillermo Cacace, es representa amb públic sobre l’escenari**

La Conselleria d’Educació, Cultura, Universitats i Ocupació, a través de l’Institut Valencià de Cultura, presenta en el Teatre Arniches la peça *Gaviota, versión libre de Chéjov*, el divendres 6 de juny a les 20:30 hores.

El director argentí Guillermo Cacace firma esta versió del clàssic de Txékhov, que interpreta un elenc exclusivament femení i que trasllada l’escriptor rus al moment actual per a tractar els conflictes existencials, el desamor i el desencantament.

Esta obra, estrenada a Buenos Aires en 2024, es desenrotlla amb el públic en l’escenari, acurtant així la distància entre espectadors i actrius que desenrotllen l’acció al voltant d’una taula.

La producció internacional arriba al Teatre Arniches després de passar per alguns dels espais i festivals més rellevants de l’escena estatal, com és el Festival Temporada Alta de Catalunya, Teatros del Canal a Madrid, el FIT de Cadis, o el Festival Internacional de Teatre de Vitòria-Gasteiz. Estes parades nacionals s’emmarquen en la gira europea amb la qual han recalat també a França i Països Baixos.

Venda d’entrades en [taquilles IVC](https://taquilla.ivc.gva.es/es/espectaculo/guillermo-cacace-presenta-gaviota-version-libre-de-chejov/GUILLERMOCACACE).

Fecha: 04/06/2025